CELEX: 32021R1421
Language: hr
Date: 2021-08-30 00:00:00
Title: Uredba Komisije (EU) 2021/1421 оd 30. kolovoza 2021. o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu Međunarodnog standarda financijskog izvještavanja 16 (Tekst značajan za EGP)

31.8.2021   
               
               
                  HR
               
               
                  Službeni list Europske unije
               
               
                  L 305/17
               
            
         UREDBA KOMISIJE (EU) 2021/1421
         оd 30. kolovoza 2021.
         o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu Međunarodnog standarda financijskog izvještavanja 16
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1606/2002 Europskog parlamenta i Vijeća od 19. srpnja 2002. o primjeni međunarodnih računovodstvenih standarda (1), a posebno njezin članak 3. stavak 1.,
         budući da:
         
                     (1)
                  
                  
                     Uredbom Komisije (EZ) br. 1126/2008 (2) doneseni su određeni međunarodni standardi i tumačenja koji su postojali na dan 15. listopada 2008.
                  
               
                     (2)
                  
                  
                     Pandemija bolesti COVID-19 uzrokovala je vanjski šok bez presedana za Uniju i njezino gospodarstvo zbog čega su, gdje god je to bilo moguće, primijenjene mjere za ublažavanje negativnih posljedica na građane i poduzeća.
                  
               
                     (3)
                  
                  
                     Države članice i Unija donijele su mjere financijske pomoći poduzećima, uključujući oslobođenje od obveza plaćanja na temelju nezakonodavnih i zakonodavnih mjera za odgodu plaćanja, kako bi se izbjegli nepotrebni stečajevi i gubitak radnih mjesta te omogućio brzi oporavak.
                  
               
                     (4)
                  
                  
                     Odbor za međunarodne računovodstvene standarde (IASB) objavio je 28. ožujka 2020. dokument Olakšice za najmove u kontekstu pandemije bolesti COVID-19 (izmjena MSFI-ja 16), koji je donesen Uredbom Komisije (EU) 2020/1434 (3).
                  
               
                     (5)
                  
                  
                     IASB je 31. ožujka 2021. objavio dokument Olakšice za najmove u kontekstu pandemije bolesti COVID-19 nakon 30. lipnja 2021. (izmjena MSFI-ja 16).
                  
               
                     (6)
                  
                  
                     Izmjenom Međunarodnog standarda financijskog izvještavanja (MSFI) 16 Najmovi neobvezna, privremena operativna olakšica u kontekstu bolesti COVID-19 za najmoprimce za ugovore o najmu s olakšicom za plaćanje najma i plaćanja čije je prvotno dospijeće prije 30. lipnja 2021. ili na taj datum proširuje se na ugovore o najmu s olakšicom za plaćanje najma i plaćanja čije je prvotno dospijeće prije 30. lipnja 2022. ili na taj datum.
                  
               
                     (7)
                  
                  
                     Nakon savjetovanja s Europskom savjetodavnom skupinom za financijsko izvještavanje Komisija je zaključila da izmjena MSFI-ja 16 Najmovi ispunjava kriterije za donošenje iz članka 3. stavka 2. Uredbe (EZ) br. 1606/2002.
                  
               
                     (8)
                  
                  
                     Uredbu (EZ) br. 1126/2008 trebalo bi stoga na odgovarajući način izmijeniti.
                  
               
                     (9)
                  
                  
                     IASB je utvrdio da izmjena MSFI-ja 16 Najmovi stupa na snagu 1. travnja 2021. Stoga bi se radi pravne sigurnosti za izdavatelje vrijednosnih papira i usklađenosti s drugim računovodstvenim standardima iz Uredbe (EZ) br. 1126/2008 odredbe ove Uredbe trebale primjenjivati retroaktivno.
                  
               
                     (10)
                  
                  
                     Uzimajući u obzir hitnost te operativne olakšice u kontekstu bolesti COVID-19, ova bi Uredba trebala stupiti na snagu sljedećeg dana od dana objave u Službenom listu Europske unije.
                  
               
                     (11)
                  
                  
                     Mjere predviđene ovom Uredbom u skladu su s mišljenjem Regulatornog računovodstvenog odbora,
                  
               DONIJELA JE OVU UREDBU:
         
            Članak 1.
            U Prilogu Uredbi (EZ) br. 1126/2008 Međunarodni standard financijskog izvještavanja (MSFI) 16 Najmovi mijenja se u skladu s Prilogom ovoj Uredbi.
         
         
            Članak 2.
            Trgovačka društva primjenjuju izmjene iz članka 1. od 1. travnja 2021. za financijske godine koje počinju najkasnije 1. siječnja 2021. ili nakon tog datuma.
         
         
            Članak 3.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. kolovoza 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 243, 11.9.2002., str. 1.
         
         
            (2)  Uredba Komisije (EZ) br. 1126/2008 od 3. studenoga 2008. o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća (SL L 320, 29.11.2008., str. 1).
         
            (3)  Uredba Komisije (EU) 2020/1434 оd 9. listopada 2020. o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu Međunarodnog standarda financijskog izvještavanja 16 (SL L 331, 12.10.2020., str. 20.).
      
      
         
            PRILOG
            Olakšice za najmove u kontekstu pandemije bolesti COVID-19 nakon 30. lipnja 2021.
            Izmjena MSFI-ja 16
            Izmjena MSFI-ja 16 Najmovi
            
            Mijenja se točka 46.B. Dodaju se točke C.1.C i C.20.B.A–C.20.B.C.
            NAJMOPRIMAC
            
               Mjerenje
            
            
               
                  Naknadno mjerenje
               
            
            
               Izmjene najma
            
            
                     
                        46.B
                     
                     
                        Praktično rješenje iz točke 46.A primjenjuje se samo na olakšice za najmove koje su izravna posljedica pandemije bolesti COVID-19 i samo ako su ispunjeni svi sljedeći uvjeti:
                        
                                    (a)
                                 
                                 
                                    promjena u plaćanjima najma rezultira revidiranom naknadom za najam koja je gotovo jednaka ili manja od naknade za najam neposredno prije promjene;
                                 
                              
                                    (b)
                                 
                                 
                                    svako smanjenje plaćanja najma utječe samo na plaćanja čije je dospijeće prvotno bilo 30. lipnja 2022. ili prije tog datuma (na primjer, olakšica za najam ispunjava taj uvjet ako rezultira smanjenjem plaćanja najma na dan 30. lipnja 2022. ili prije tog datuma i povećanjem plaćanja najma i nakon 30. lipnja 2022.); i
                                 
                              
                                    (c)
                                 
                                 
                                    nema bitne promjene ostalih uvjeta najma.
                                 
                              
                  
               
                  
                     Dodatak C
                  
                  Datum stupanja na snagu i prijelazne odredbe
                  DATUM STUPANJA NA SNAGU
                  
                           
                              C.1.C
                           
                           
                              Dokumentom „Olakšice za najmove u kontekstu pandemije bolesti COVID-19 nakon 30. lipnja 2021.”, izdanim u ožujku 2021., izmijenjena je točka 46.B i dodane su točke C.20.B.A–C.20.B.C. Najmoprimac tu izmjenu primjenjuje na godišnja izvještajna razdoblja koja započinju na dan 1. travnja 2021. ili nakon tog datuma. Dopuštena je ranija primjena, uključujući u financijskim izvještajima čija objava nije bila odobrena na dan 31. ožujka 2021.
                           
                        PRIJELAZNE ODREDBE
                  
                     Olakšice za najmoprimce za najmove u kontekstu pandemije bolesti COVID-19
                  
                  
                           
                              C.20.B.A
                           
                           
                              Najmoprimac je dužan retroaktivno primijeniti „Olakšice za najmove u kontekstu pandemije bolesti COVID-19 nakon 30. lipnja 2021.” (vidjeti točku C.1.C), priznavanjem kumulativnog učinka početne primjene te izmjene kao usklađenja početnog stanja zadržane dobiti (ili, prema potrebi, druge komponente kapitala) na početku godišnjeg izvještajnog razdoblja u kojem najmoprimac prvi put primijeni izmjenu.
                           
                        
                           
                              C.20.B.B
                           
                           
                              U izvještajnom razdoblju u kojem prvi put primijeni „Olakšice za najmove u kontekstu pandemije bolesti COVID-19 nakon 30. lipnja 2021.” najmoprimac nije dužan objaviti podatke u skladu s točkom 28. podtočkom (f) MRS-a 8.
                           
                        
                           
                              C.20.B.C
                           
                           
                              Primjenjujući točku 2. ovog standarda, najmoprimac dosljedno primjenjuje praktično rješenje iz točke 46.A na prihvatljive ugovore sa sličnim obilježjima i u sličnim okolnostima, bez obzira na to je li ugovor postao prihvatljiv za praktično rješenje zbog toga što najmoprimac primjenjuje „Olakšice za najmove u kontekstu pandemije bolesti COVID-19” (vidjeti točku C.1.A) ili „Olakšice za najmove u kontekstu pandemije bolesti COVID-19 nakon 30. lipnja 2021.” (vidjeti točku C.1.C).